<classify> CDA inayoundwa na wachezaji wazoefu iliwafunga TPDC kwa magoli 38-12. Washindi walikwenda mapumziko wakiwa mbele kwa magoli 21-6.Nao wadada machachari wa Uchukuzi SC wakiongozwa na kocha wao maarufu, Judith Ilunda waliwafunga Tanesco kwa magoli 31-13. Hadi mapumziko washindi walikuwa mbele kwa magoli 19-5.Wafungaji mahiri wa Uchukuzi SC, Matalena Mhagama alipachika magoli 17 na Grace Mwasote magoli 14, huku Caltace Monampo wa Tanesco alifunga matano na mwenzake Sandra Mfaume magoli manane. Katika mchezo wa soka, timu ya Uchukuzi SC iliwahenyesha Geita Gold Mine GGM na kutoka sare ya bao 1-1.GGM ndio walioanza kupata bao dakika ya 33 kwa mshambuliaji wake Oswald Binamungu aliyeunganisha krosi ya Quentin George, na Ramadhani Madebe aliyekuwa akihaha uwanja mzima kusaka bao aliisawazishia Uchukuzi katika dakika za nyongeza.Katika mchezo mwingine wa soka, timu ya Ukaguzi waliwachapa wenyeji CDA kwa magoli 4-1.Victor Ngalawa ndiye alikuwa wa kwanza kuandika bao katika dakika ya sita, na Pemsi Msenga alisawazisha katika dakika ya 18. Ukaguzi waliendelea kuwashambulia CDA na Deo Masanja mchezaji wa zamani wa Simba SC aliongeza bao la pili katika dakika ya 33, huku Ally Mpondo alifunga bao la tatu dakika ya 82 na Yahya Salum alifunga la nne dakika ya 89.Katika mchezo wa riadha, wanaume ameshinda Atson Mbughuni wa Tamisemi aliyemaliza kwa 0:35.32, wa pili ni Lazaro Lugano wa Tanesco katumia 0:42.45 na wa tatu ni Ramadhani Wakilongo wa Uchukuzi SC aliyetumia 0:48.17.Upande wa wanawake riadha alishinda Stella Mroso wa TPDC kwa 0:42.36, huku wa pili ni Beltila Genadius wa Tamisemi kwa 0:44.00 na wa tatu ni Scholastica Halisi wa Uchukuzi kwa 0:49:21.Katika michezo ya jadi kwa upande wa karata wanawake, bingwa ni Sheila Mwihava wa Tanesco aliyemshinda Mayasa Kambi wa UDOM katika fainali na mshindi wa tatu ni Bupe Munisi wa Mawasiliano, kwa upande wa wanaume aliyeshinda ni Haji Chilo wa UDOM, huku wa pili ni Omari Said wa Tanesco na watatu ni Ally Zongo wa Uchukuzi SC.  <topic>: MICHEZO 